
Αρ. Πρωτ.:27                                                                                                                 Χανιά   22/08/2022

   ΔΕΛΤΙΟ ΤΥΠΟΥ

«Επιδοτούμενα Σεμινάρια Επαγγελματικής Κατάρτισης Εργαζομένων και Ανέργων μέσω Προγραμμάτων ΛΑΕΚ».

Το Ε.Κ. Χανίων έχοντας ως στόχο να διευρυνθούν οι ευκαιρίες για κατάρτιση τόσο των εργαζομένων όσο και των ανέργων, θα πραγματοποιήσει επιδοτούμενα προγράμματα κατάρτισης για ανέργους, εποχικά εργαζόμενους (ξενοδοχοϋπάλληλους, οικοδόμους, οδηγούς τουριστικών λεωφορείων κλπ) και εργαζόμενους μικρών επιχειρήσεων που απασχολούν από 1-49 άτομα. 
Απαραίτητη προϋπόθεση για τους άνεργους και τους εποχικά εργαζόμενους είναι να έχουν περισσότερα από 50 ένσημα το έτος 2021.
Οι ενδιαφερόμενοι μπορούν να επιλέξουν έως τρία προγράμματα με σειρά προτίμησης και οι τίτλοι των προγραμμάτων που θα πραγματοποιηθούν είναι:

1. Ανάπτυξη προσωπικών δεξιοτήτων
2. Διαχείριση χρόνου & άγχους στο χώρο εργασίας
3. Διαχείριση συγκρούσεων και παραπόνων
4. Δημόσιες σχέσεις/ επικοινωνία
5. Διαχείριση και ικανοποίηση πελατών
6. Υγιεινή και Ασφάλεια - Πρώτες βοήθειές 
7. Υγιεινή και Ασφάλεια τροφίμων
8. Διαχείριση ομάδων (coaching)
9. Τεχνικές πωλήσεων
10. Βασικές δεξιότητες πληροφορικής
11. Social Media Marketing
12. Ξένες γλώσσες (Εμπορική ορολογία)

Οι συμμετέχοντες που θα παρακολουθήσουν το σεμινάριο πέρα από την βεβαίωση παρακολούθησης που θα λάβουν, θα επιδοτηθούν με 5,00€/ώρα παρακολούθησης (συνολικά με 40 ώρες παρακολούθησης * 5,00€ =200.00€). Διευκρινίζουμε ότι η επιδότηση δεν επηρεάζει τη χορήγηση του επιδόματος ανεργίας αλλά ούτε επιβαρύνει φορολογικά τους καταρτιζόμενους.
Για όσους επιθυμούν να παρακολουθήσουν κάποιο σεμινάριο, υποβολές αιτήσεων θα πραγματοποιούνται στα γραφεία του Εργατοϋπαλληλικού Κέντρου Χανίων, στην οδό Μ. Μπότσαρη 68, καθημερινά από Δευτέρα - Παρασκευή 9:00-21:00 έως την 10η Σεπτεμβρίου. 

Δικαιολογητικά:

• Για εργαζόμενους
1. Φωτοτυπία αστυνομικής ταυτότητας (και οι δυο όψεις στην ίδια σελίδα)
2. Φωτοτυπία τελευταίου εκκαθαριστικού σημειώματος 
3. Φωτοτυπία 1ης σελίδας τραπεζικού βιβλιαρίου (να φαίνεται το ΙΒΑΝ και το όνομα του δικαιούχου)
4. Αποδεικτικό εκπαιδευτικού επιπέδου

• Για άνεργους και εποχιακά εργαζόμενους 
1. Φωτοτυπία αστυνομικής ταυτότητας (και οι δυο όψεις στην ίδια σελίδα)
2. Φωτοτυπία τελευταίου εκκαθαριστικού σημειώματος
5. Φωτοτυπία 1ης σελίδας τραπεζικού βιβλιαρίου (να φαίνεται το ΙΒΑΝ και το όνομα του δικαιούχου)
3. Βεβαίωση ενσήμων από το ΙΚΑ για το διάστημα 1/1/2021-31/12/2021
4. Αποδεικτικό εκπαιδευτικού επιπέδου
Τα σεμινάρια θα πραγματοποιηθούν δια ζώσης και η υλοποίηση θα αρχίσει σίγουρα μετά τον Οκτώβριο του 2022 ύστερα από επίσημη ανακοίνωση του ΟΑΕΔ.
Για περαιτέρω πληροφορίες μπορείτε είτε να καλείτε στο τηλέφωνο 28210 97686 είτε μέσω mail erga1234@otenet.gr.

